钦定古今图书集成/理学汇编/经籍典/第085卷 > 许衡读易私言 > 《上》
## 钦定古今图书集成/理学汇编/经籍典/第085卷 > 许衡读易私言 > 《上》

《上》“上，事之终”，时之极也。其才之刚柔，内之应否，虽或取义不一，然终莫及上与“终”之重也。是故《难》之将出
者，则指其可由之方。〈否解困涣未济〉“事之既成”者，则示以“可
保”之道。〈蛊无妄颐家人萃渐〉“才适时”，甚足贵也。〈随离临艮〉“时适过”，则
难与行也。〈乾坤小畜泰节中孚大过恒益艮兑小过既济〉《义》之善，或不必劝，
则直云其吉也。〈大有剥大畜遁睽鼎〉势之恶或不可解，则但言
其凶也。〈屯讼比噬嗑复坎明夷夬归妹丰旅巽小过既济〉有始不得志而终
无悔吝者。〈同人姤〉“有始餍其欲，而终有祸败”者。〈萃旅〉因其
偏而用者，才可尚也。〈蒙晋升〉反其常而动者，事已穷也；
〈师谦贲损〉“质虽不美而冀其或改焉”，则犹告之。〈大壮益震节豫〉《位》
虽处极而见其可行焉，则亦与之。〈需蹇〉《艮》有成终之义，
故八卦皆善。〈蒙蛊贲剥大畜颐损艮〉“《履》系于所履，观系于所生”，
吉凶不敢主言也。大抵积微而盛，过盛而衰，有不可
变者，有不能不变者。六爻教戒之辞，唯此为最少。《大
传》谓“其上易知”，岂非事之已成乎。